ઊનાની ઘટનાના પગલે કોંગ્રેસના પ્રમુખ ભરતસિંહ સોલંકી અને વિરોધ પક્ષના નેતા શંકરસિંહ વાઘેલાની આગેવાનીમાં રાજ્યપાલ ઓ.પી. કોહલીને આવેદનપત્ર આપવામાં આવ્યું હતું. તેમણે જણાવ્યું હતુ કે, ગુજરાતમાં ભાજપના શાસનમાં રાજકીય સ્થિતિ વણસી છે. અત્યાચારના બનાવો વધી રહ્યાં છે. દલિત અને ઓબીસી બાદ પટેલ સમાજના લોકો ઉપર પણ અત્યાચારો થયા છે. રાજ્યપાલને આવેદનપત્ર આપીને કહ્યું છે કે, વડી અદાલતના ન્યાયાધીશ દ્વારા તપાસ થવી જોઈએ, અત્યાચારોના કેસ ચલાવવા ખાસ અદાલતની રચના કરવી જોઈએ. રાજ્યપાલને આ બનાવમાં હસ્તક્ષેપ કરવા માટે વિનંતી કરી હતી. વળી, મુખ્યમંત્રાની અધ્યક્ષતામાં હાઈ પાવર સમિતિની બેઠક મળતી નથી.